**IZGALMAS ÚJDONSÁGOKKAL ÉRKEZIK A LEXUS A 2018-AS PÁRIZSI AUTÓSZALONONRA**

**Az idei Párizsi Autószalonra is izgalmas újdonságokkal készül a világ vezető környezetbarát hibrid elektromos prémium márkája, a Lexus. A szalonon tartják az új Lexus RC sportkupé világpremierjét, de itt lesz először látható a** [**Lexus LC**](https://www.lexus.hu/car-models/lc/#hero) **zászlóshajó szupersport kupé exkluzív Yellow Edition változata is. Hivatalosan Párizsban lesz először megtekinthető Európában a vadonatúj, hetedik generációs** [**Lexus ES luxuslimuzin**](https://www.lexus.hu/car-models/es/#introduction) **is (jóllehet a hazai szakújságírók, kiemelt flottapartnerek és VIP ügyfelek egy exkluzív esemény keretében Magyarországon már hamarabb láthatják), és itt kezdődik majd meg a megrendelések felvétele a vadonatúj** [**Lexus UX**](https://www.lexus.hu/car-models/ux/#hero) **kompakt crossover modellre is.**

Október 2-án, a Párizsi Autószalonon mutatkozik be a világon először az új [Lexus RC](https://www.lexus.hu/car-models/rc/#hero) luxus sportkupé. A modell európai értékesítése a bemutatót követően, 2018 végén kezdődik. 2014-es bevezetése óta az RC mindig kulcsszerepet játszott a [Lexus](http://www.lexus.hu/) azon stratégiájában, hogy erőteljesebb érzelmi tartalommal töltse meg járműveit. Az LC zászlóshajó luxuskupé által inspirált új, átdolgozott RC hatásosan ötvözi a kényelmi fejlesztéseket a Lexust jellemző legfrissebb dizájn-elemekkel, illetve a még markánsabb vezetési élménnyel. A sportos megjelenés, az új keletű elegancia és lenyűgöző vezetési jellemzők kifejezetten izgalmas autóvá varázsolják az RC-t.

A hagyományos, kiállítási standon megrendezett autószalonos sajtókonferencia helyébe a #SharpYetSmooth képzeletgazdag koncepciója lép, ahol a résztvevők megismerhetik az új, átdolgozott RC modellt és a Lexus márkaértékeit. Erre az eseményre az autószalon első sajtónapján, 11:00 - 16:00 óra között kerül sor. Az eseménnyel kapcsolatos további tudnivalókat a közösségi oldalakon a #SharpYetSmooth hashtag alatt teszik majd közzé.

A Lexus másik párizsi sztárja a luxusmárka kupékínálatának káprázatos új tagja, az LC Yellow Edition lesz. Az új modell könnyen felismerhető élénksárga karosszériájáról; ezt a különleges árnyalatot a fedő- és alapozófestékek aprólékos rétegezésével sikerült megalkotni. A szembeötlő szín miatt – és persze az LC díjnyertes formatervének hatására – az emberek biztosan megfordulnak majd az autó után, a kupé utasai pedig meleg hatású sárga-fehér-fekete színkombinációban gyönyörködhetnek. Az új LC Yellow Edition rendkívüli teljesítményt és vezetési élményt kínál, amit a csúcsmodell LC Sport+ leírásában ismertetik majd.

Párizsban a Lexus másik fontos eseménye a vadonatúj, hetedik generációs ES luxuslimuzin európai bemutatója lesz. A kényelem, kifinomultság és luxus hagyományaira építő új ES továbbra is őrzi alapvető értékeit, miközben minden ízében megújult, dinamikus külső formatervet és lebilincselő vezetési élményt biztosító futóművet kínál. Az új UX kompakt crossover szintén megjelenik a Lexus standján, ahol először lehet megrendelést feladni erre a modellre. Az UX (a jól ismert CT luxus kompakt mellett) belépő modellként szolgál a Lexus márka világába, és fontos szerepet játszik majd a vállalat azon céljának megvalósításában, hogy 2020-ra évente 100.000 új járművet értékesítsen Európában. A modell önmagát töltő hibrid technológiája egyre népszerűbb a vásárlók körében, mivel a piac fokozatosan elfordul a dízelmotoroktól az alternatív, elektromos hajtásláncok felé.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)